
CONTRACT DE PRESTĂRI SERVICII

de Diriginţie de Şantier pentru realizarea obiectivului de investiție
nr.        /.02.2021
1. Preambul
Legea nr.98/2016 privind achizitiile publice;

Hotărârea nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziţie publică/acordului-cadru din Legea nr. 98/2016 privind achiziţiile publice;
Părţile contractante
Între
UNIVERSITATEA ˝ALEXANDRU IOAN CUZA˝ din Iași, cu sediul în Iași, B-dul. Carol I nr. 11, reprezentată prin Rector  Prof. Univ. Dr. Tudorel TOADER și Director Economic și Resurse Umane Ec. Liliana IFTIMIA, tel: 0232.201048, fax: 0232.201148, cod fiscal nr. 4701126, având  contul nr. RO___TREZ______________deschis la Trezoreria Iași, în calitate de Autoritate Contractantă,
şi 
S.C. _________ S.R.L., cu sediul în mun. _____, str.____,  nr.__, jud. ___, tel. ____,  număr de înmatriculare în Registrul Comerţului J__/___/__, cod fiscal ___, având cont nr. RO__ TREZ __ deschis la Trezoreria Mun.__,  reprezentată prin Administrator____, în calitate de Contractant,  a intervenit prezentul Contract.
2.Definiţii

2.1. În prezentul Contract următorii termeni vor fi interpretaţi astfel:

a) Contract - actul juridic care reprezintă acordul de voinţă al celor două părţi, încheiat între Autoritatea contractantă, în calitate de Autoritate Contractantă, şi prestatorul de servicii, în calitate de Contractant;   

b) Autoritate Contractantă şi Contractant  - părţile contractante, astfel cum acestea sunt denumite în prezentul Contract;

c) preţul Contractului - preţul plătibil Contractantului de către Autoritatea Contractantă, în baza Contractului, pentru îndeplinirea integrală şi corespunzătoare a tuturor obligaţiilor sale asumate prin Contract;

d) servicii - activităţi a căror prestare face obiectul Contractului ;

e) standarde - standardele, reglementările tehnice sau altele asemenea prevăzute în legislaţia aplicabilă obiectului contractului.
f) Forţa majoră: orice eveniment extern, imprevizibil, absolut invincibil şi inevitabil, care nu poate fi controlată de către una din Părţi şi nu este urmarea faptei acesteia sau a persoanelor de care aceasta este ţinută a răspunde, pe care Partea nu ar fi putut să o prevadă înainte de semnarea Contractului, care, odată apărută, nu a putut fi evitată sau depăşită de către acea Parte, şi care nu poate fi atribuită celeilalte Părţi.
Sunt asimilate forţei majore evenimentele precizate în continuare, cu titlu exemplificativ, fără însă a se limita la acestea: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, etc. Nu este considerat forţă majoră şi nu produce efectele juridice ale forţei majore evenimentul care, fără a crea o imposibilitate obiectivă şi absolută de executare, face extrem de oneroasă executarea obligaţiilor uneia dintre părţi.

g) Diriginte de şantier - persoana fizica care indeplineste conditiile de studii, experienta profesionala și de autorizare în domeniul solicitat, fiind angajata de catre Autoritatea Contractantă pentru verificarea calitatii materialelor și produselor puse în lucrare și pentru verificarea executiei corecte a lucrarilor de constructii specifice, pe tot parcursul lucrărilor. El poate activa ca persoana fizica independenta sau in cadrul unei societati de consultanta si este raspunzator atat fata de angajator cat si fata de organele abilitate ale statului, pentru executia conforma cu proiectul si cu reglementarile tehnice in vigoare a lucrărilor. 


h)proiectant- persoana fizică/juridică care a întocmit documentația tehnică pe baza căreia se finațează și execută lucrările de construcții.
i)Termen - intervalul de timp în care Părțile trebuie să-și îndeplinească obligațiile, astfel cum este stabilit prin Contract, exprimat în zile, care începe să curgă de la începutul primei ore a primei zile a termenului şi se încheie la expirarea ultimei ore a ultimei zile a termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;

j) zi - zi calendaristică; an - 365 de zile.

k)Subcontractant - inseamna persoana fizica sau juridica, parte a unei relatii contractuale directe cu Contractantul si contractata de acesta cu scopul de a realiza parti specifice ale serviciilor in legatura cu prezentul contract, fara a fi parte a contractului;

l)act adițional - document ce modifică termenii și condițiile contractului de lucrări;

m) garanția de bună execuție - suma de bani care se constituie de către contractant în scopul asigurării Autorității Contractante de îndeplinirea cantitativă, calitativă și în perioada convenită a contractului;
n)Neconformitate (Neconformități) - execuția de slabă calitate sau deficiențe care încalcă siguranța, calitatea sau cerințele tehnice și/sau profesionale prevăzute de prezentul Contract și/sau de Legea aplicabilă și/sau care fac Rezultatele prestării serviciilor necorespunzătoare scopurilor acestora, astfel cum sunt prevăzute în prezentul Contract și/sau de Legea aplicabilă precum și orice abatere de la cerințele și de la obiectivele stabilite în Caietul de Sarcini. Neconformitățile includ atât viciile aparente, cât și viciile ascunse ale Serviciilor/Rezultatelor Serviciilor care fac obiectul prezentului Contract;

3.Interpretare
3.1 - În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul „zi”sau „zile” sau orice referire la zile reprezintă zile calendaristice dacă nu se specifică în mod diferit.
4. Obiectul principal al Contractului
      4.1. Contractantul se obligă să presteze Servicii de Dirigenţie de Şantier - supravegherea lucrărilor pentru realizarea obiectivului                                                           .................. ...............................în conformitate cu cerințele din solicitarea de ofertă ______/AP/.​​​___, caietul de sarcini nr. ___/___, anexat acesteia, după caz, clarificările aduse de autoritatea contractantă până la momentul depunerii ofertelor, precum și în conformitate cu oferta și clarificările sale transmise în cadrul achiziției, cu obligaţiile asumate prin prezentul contract şi cu respectarea reglementărilor legale în vigoare.

5. Preţul contractului şi modalităţi de plată
5.1. Autoritatea contractantă se obligă să plătească contractantului preţul convenit pentru îndeplinirea contractului de prestări servicii.
5.2. Preţul total pentru îndeplinirea contractului, plătibil contractantului de către autoritatea contractantă, pentru prestarea serviciilor de dirigenție este de _______lei fără TVA, la care se adaugă TVA în cuantum de  ____ lei. Nu sunt acceptate modificari ale valorii contractului de servicii de dirigenție în funcție de modificarea valorii contractului de lucrări. 

5.3 Prețul contractului rămâne ferm pe toată durata contractului, conform ofertei și, după caz, clarificărilor contractantului nr. ____ respectiv_____,  înregistrate la  Registratura Universităţii “Alexandru Ioan Cuza” din Iaşi cu nr._____, respectiv cu nr.______.
5.4. Se pot face plăți parțiale.

Plata serviciilor de dirigenție prestate se va face de către autoritatea contractantă după cum urmează:

-90% din prețul prezentului contract din valoarea contractului se va achita, pe parcursul derularii contractului de executie lucrări, proportional cu stadiul fizic realizat, respectiv situatii de lucrari confirmate.
Plata finală însemnând 10% din prețul contractului, se va efectua după semnarea Procesului –verbal de recepție la   terminarea lucrărilor aferent contractului de  Lucrari de  consolidare şi refuncţionalizare Corp O - Universitatea ,,Al. Ioan Cuza” din Iași
Procentele de progres
 a evoluției lucrărilor și serviciilor de dirigenție necesare îndeplinirii obiectivului de investiții, declarate în situațiile lucrări trebuie să fie în concordanță. Dirigintele de șantier nu poate declara procent de evoluție a prezentului contract mai mare sau mai mic decât procentul de evoluție a lucrărilor declarat în situația de lucrări a executantului lucrării. Procentele de evoluție trebuie să fie identice indiferent de valoarea contractului de lucrări sau a contractului de servicii.
Contractantul va emite facturile după semnarea Proceselor verbale de recepție a rapoartelor de progres, respectiv a Procesului verbal de recepție la terminarea lucrărilor de  Lucrarilor de consolidare şi refuncţionalizare Corp O - Universitatea ,,Al. Ioan Cuza” din Iași
Facturile emise de contractant, vor fi transmise autorității contractante împreună cu procesele verbale de recepție a  rapoartelor de progres, aferente perioadei de raportare,  pentru a justifica sumele facturate. Plata către contractant va fi realizată de autoritatea contractantă, în termen de 30 de zile calendaristice de la înregistrarea  facturii la sediul său, în conformitate cu art. 6 din Legea  72/2013. Rapoartele de progres, precum și raportul final, la terminarea lucrărilor, vor fi emise de contractant conform specificațiilor din Caietul de Sarcini. 
După o notificare prealabilă,  autoritatea contractantă poate refuza orice parte din suma facturată în cazul in care respectiva parte din suma facturată nu este conformă cu documentele aprobate cu privire la serviciile prestate. Termenul de 30 de zile pentru efectuarea plații va începe sa curgă de la data la care o factură întocmită în mod corect este înregistrată la sediul său de către  autoritatea contractantă.
5.5 Toate costurile legate de realizarea cerințelor prevăzute în Caietul de sarcini vor fi suportate de contractant, autoritatea contractantă va plăti doar prețul ofertat, respectiv, cel prevăzut în prezentul contract. 
Prestarea serviciilor ce fac obiectul prezentului contract nu trebuie să genereze alte costuri/servicii decât cele cuprinse în contract și/sau cheltuieli în afara celor înscrise în prețul contractului. Realizarea tuturor activităților contractului se va face până la finalizarea contractului de lucrări.
Serviciile de dirigenție de șantier se vor realiza corelat cu lucrările executate de Constructor, lucrări care vor fi verificate și confirmate de Dirigintele de șantier și acceptate de autoritatea contractantă. 
6. Durata Contractului
6.1 – Durata prezentului contract este până la data îndeplinirii de către ambele părți a obligațiilor contractuale.Contractul intră în vigoare  după semnarea sa de către ambele părţi. 
6.2 –(1) Prestarea serviciilor va demara  la data înscrisă în Ordinul de începere, emis de către autoritatea contractantă.   Data de începere mentionată în ordinul de începere a serviciilor, este data specificată în ordinul de începere al lucrărilor. Ordinul de incepere al serviciilor va fi dat in termen de 2 zile de la data constituirii garantiei de buna executie.
Perioada de prestare a serviciilor ce fac obiectul contractului este până la data semnării procesului verbal de recepție    finală a lucrărilor de  consolidare şi refuncţionalizare Corp O - Universitatea ,,Al. Ioan Cuza” din Iași ”. 
(2)Serviciile de dirigenție de șantier vor fi prestate continuu în perioada de execuție a lucrărilor - 24 luni, sau până la încheierea procesului verbal de recepție la terminarea lucrărilor și discontinuu pe toată perioada de garanție a acestora -36 de luni, sau până la semnarea procesului verbal de recepție finală când contractantul va desfășura și activitățile prevăzute de legislația în vigoare în perioada de garanție a lucrărilor. 
(3)Contractantul are obligația de a-și adapta programul, în funcție de progresul contractelor din cadrul Proiectului și în consecință în funcție de tipul de servicii prestate.

6.3.Prezentul contract produce efecte până la expirarea termenului de garanție a lucrărilor pentru care s-au prestat serviciile de dirigenție de șantier, respectiv până la data semnării Procesului Verbal de recepție finală a lucrărilor. Recepția finală va fi efectuată conform prevederilor legale, după expirarea perioadei de garanție. 
Termenul se calculează în conformitate cu  art. 3 alin 2 din Legea 98/2016.
7. Documentele Contractului
7.1.Natura și volumul serviciilor de dirigenție de șantier sunt corelate cu contractul de execuție a lucrărilor de ......................................................... solicitarea de ofertă nr. __/AP/___, inclusiv  caietul de sarcini nr.__/___ anexat acesteia, oferta și clarificările contractantului și legislația în vigoare.
7.2. Documentele prezentului Contract sunt:

a)solicitarea de ofertă nr. __/AP/___,   caietul de sarcini nr. ___ anexat acesteia și clarificările avute până la depunerea ofertelor;

b)oferta și, după caz, clarificările contractantului nr. ___ respectiv___,  înregistrate la  Registratura Universităţii “Alexandru Ioan Cuza” din Iaşi cu nr.____, respectiv cu nr.___; 
c) Dovada constituirii garanţiei de bună execuţie     
d) Acte adiționale, pe măsura producerii lor;
e) Copia  contractului de execuție a lucrărilor care vor fi urmărite de Dirigintele de Șantier;
f) Proiectul tehnic întocmit de S.C. LEVIATAN SRL, Bucuresti, în baza căruia se execută lucrările .................................
g)  Conventie de sănătate și securitate în munca;
h)  Conventie privind situațiile de urgență;
g) Asigurarea
8. Modificări ale Contractului
8.1.Modificările nesubstanțiale care ar putea determina modificări ale Contractului fără reluarea achizitiei, sunt:

· Modificarea termenelor de predare a Rezultatelor ca urmare a întâlnirilor/ședințelor de monitorizare sau ca urmare a solicitărilor autorității contractante privind corectarea Neconformităților,

Modificarea termenelor de predare a Rezultatelor ca urmare a unor acțiuni sau inacțiuni a unui factor interesat în legătură cu activitățile din cadrul Contractului, Rezultatele parțiale sau finale ale activității, în condițiile în care, atât autoritatea contractantă, cât și Ofertantul devenit contractant au planificat, în limite rezonabile și conform prevederilor legale aplicabile, resurse de timp, materiale și umane pentru gestionarea relației cu factorul interesat;

· înlocuirea Personalului implicat în Contract;

Cerințe determinate de mediul in care se realizează activitățile în cadrul Contractului, ca de exemplu cercetare arheologică. 

Orice notificare/instrucțiune/dispoziție referitoare la modificări ale Contractului trebuie justificată prin referire la conținutul documentelor Contractului acceptate.

Următoarele modificări se realizează în conformitate cu prevederile Legii 98/2016 și ale HG 395/2016, precum și cu prevederile prezentului Contract și fără a afecta caracterul general al prezentului Contract prin acordul Părților, respectiv prin Act Adițional:

-înlocuirea/introducerea de Subcontractanți;
-modificarea duratei Contractului;
-orice modificare a datelor de contact, persoanelor de contact, conturilor bancare şi băncilor prin care se efectuează plățile;
-schimbări la nivelul Legii, regulamente CE, reglementări, standarde comunicate prin intermediul Caietului de sarcini;
-solicitări specifice ale factorilor interesați ce pot lua inclusiv rol de entități/autorități cu atribuții în legătură cu Serviciile care fac obiectul Contractului, respectiv solicitări privind necesitatea obținerii de avize/acorduri/autorizații/permise sau altele asemenea, în plus față de cele solicitate prin legislația în vigoare la data depunerii Ofertei;
-drepturile și obligațiile contractantului stabilite prin acest Contract sunt preluate de către un alt operator economic  ca urmare a unei succesiuni universale sau cu titlu universal în cadrul unui proces de reorganizare, în condițiile stabilite prin Lege.

Pentru a nu altera rezultatul achizitiei  aferente prezentului Contract, eventuale modificări ale elementelor mai sus menționate, pe parcursul derulării Contractului, nu vor conduce la modificarea prețului contractului.

Modificările nesubstanțiale se vor efectua pe baza unei decizii a autorității contractante, transmisă contractantului cu cel puțin 15 zile înainte ca modificarea să intre în efectivitate.

În cazul în care modificarea nesubstanțială este propusă de contractant, acesta va solicita  autorității contractante aprobarea modificării cu cel puțin 30 de zile înainte. Autoritatea contractantă va transmite o decizie de aprobare sau respingere a modificării în termen de 15 zile de la primirea unei propuneri.

În cazul modificărilor care impun încheierea unui act adițional, Partea care propune modificarea Contractului are obligația de a transmite celeilalte Părți propunerea de modificare a Contractului cu cel puțin 10 (zece) zile înainte de data la care se consideră că modificarea Contractului ar trebui să producă efecte.

	
	

	
	


9. Obligaţiile principale ale contractantului
9.1. (1) Contractantul are obligaţia de a presta serviciile ce fac obiectul prezentului contract cu profesionalismul şi promptitudinea cuvenită angajamentului asumat, in conformitate cu cerințele Solicitării de oferte,  Caietului de Sarcini anexat acesteia, clarificărilor aduse de autoritatea contractantă până la momentul depunerii ofertelor,  cu Oferta și clarificările sale, precum și cu dispozitiile legale în vigoare. Sarcinile contractului ce sunt în responsabilitatea contractantului sunt cele precizate în caietul de sarcini.

(2) Contractantul are obligaţia de a supraveghea prestarea serviciilor, de a asigura resursele umane, materiale, echipamentele sau altele asemenea, cerute de şi pentru contract, în masura în care necesitatea asigurării acestora este prevăzută în contract sau se poate deduce în mod rezonabil din contract.
(3)Contractantul va înainta autorității contractante programul propus pentru mobilizarea personalului propus în termen de maximum 10 zile calendaristice de la data de începere a Contractului.
9.2.Contractantul este răspunzător pentru modul de prestare a  serviciilor în perioada stabilită în prezentul contract, corelat cu graficul de execuție a lucrărilor propus de executantul lucărilor și aprobat de autoritatea contractantă. Totodată este răspunzător de  operaţiunile şi metodele de prestare utilizate cât şi de calificarea personalului folosit în vederea îndeplinirii obligațiilot contractuale. 
Contractantul va fi răspunzător pentru suportul şi dotările care sunt necesare în îndeplinirea sarcinilor prevăzute în contract. 

9.3.Scopul serviciilor pe care contractantul /dirigintele de șantier trebuie să le presteze este de a oferi autorității contractante garanția că executantul căruia i-a fost atribuit contractul de execuție a lucrărilor ..................................................își va îndeplini toate responsabilitățile asumate prin contract, va respecta întocmai prevederile legale, reglementările tehnice și documentația întocmită de către Proiectant. 
9.4. Contractantul/dirigintele de șantier îsi va desfășura activitatea ca reprezentant al autorității contractante în relațiile cu proiectantul sau entitățile implicate executarea contractului, pe toată durata derularii contractului de execuție lucrări.
9.5.Responsabilităţile contractantului prevăzute în caietul de sarcini se completează cu cele  prevăzute de legislația în vigoare.

(2) Contractantul va răspunde în condițiile legii în cazul neîndeplinirii obligațiilor menționate anterior, precum și în cazul neasigurării din culpa sa a realizării nivelului calitativ și cantitativ al lucrărilor prevăzute în proiect, caiete de sarcini, în reglementările tehnice în vigoare și în contract. 

9.6 Contractantul va prezenta toate documentele și datele solicitate de către autoritatea contractantă, în scopul satisfacerii obligației pe care o are acesta de a constata condițiile în care se execută lucrările contractate, stadiul executării lucrărilor și alte aspecte care ar putea influența calitatea acestora.

9.7.Contractantul va transmite autorității contractante livrabilele aferente activității de dirigenție de șantier, conform precizărilor din Caietul de Sarcini, cap IV: ”Livrabilele activității de dirigenție de șantier”.
  9.8. În cazul în care din culpa contractantului, autoritaea contractantă suferă prejudicii (corecţii financiare ale proiectului aplicabile obiectului prezentului contract,  declararea ca neeligibile a unor sume din contractul de lucrari, fie ca urmare a confirmarii unor cantitati de lucrari care nu sunt real executate sau nu indeplinesc nivelul calitativ prevazut in proiectul tehnic, fie datorită neîndeplinirii oricăror altor obligaţii asumate prin contract, etc.), chiar dacă acestea sunt ulterioare recepţiei serviciilor  care fac obiectul prezentului contract, contractantul se obligă să suporte în totalitate sumele aferente acestor prejudicii.
9.9. În cazul în care contractantul a beneficiat, pe perioada derulării achiziției  din care a rezultat acest Contract, de susținerea de terți pentru demonstratea situației economice și financiare conform art. 184 din Legea 98/2016, Contractantul și terțul susținător nominalizat sunt ținuți solidari. Răspunderea solidară a terțului astfel nominalizat se angajează sub condiția neîndeplinirii de către terț a obligației de susținere asumate prin angajamentul de susținere inclus în Documentele Contractului.

10.Standarde
10.1.Contractantul se obligă să presteze servicii de dirigentie de șantier ce fac obiectul prezentului contract cu personal autorizat de Inspectoratul de Stat în Construcții pentru domeniile specificate în caietul de sarcini. Serviciile vor fi prestate astfel încât să fie   respectate cerințele autorității contractante din solicitarea de ofertă și caietul de sarcini anexat acesteia, (inclusiv clarificările aduse până la momentul depunerii ofertelor), precum și   Oferta sa depusă în cadrul achiziției, standardele, normativele şi legislaţia în vigoare.
10.2.Obligații în legătură cu calitatea Serviciilor
(a) Contractantul garantează autorității contractante că acesta operează un sistem de management al calității pentru Serviciile realizate în cadrul Contractului și că va aplica, pe toată perioada derulării Contractului, Planul de management al calității. Contractantul va corecta, pe cheltuiala sa, orice Neconformitate, astfel încât să demonstreze, în orice moment, autorității contractante, remedierea acestor Neconformități, conform Planului de management al calității acceptat.
(b) Contractantul notifică autoritatea contractantă cu privire la fiecare Neconformitate imediat ce acesta  o identifică. Drepturile autorității contractante cu privire la orice Neconformitate neidentificat(ă) sau nenotificată de către contractant, pe perioada de derulare a Contractului, nu sunt afectate. Contractantul remediază Neconformitățile, într-un timp care minimizează efectul advers asupra autorității contractante. În cazul în care contractantul nu remediază o Neconformitate, autoritatea contractantă remediază Neconformitatea prin alte mijloace și pe cheltuiala sa, iar contravaloarea remedierii este suportată de contractant.

11.  Obligaţiile principale ale autorității contractante
11.1- Autoritatea contractantă are obligația de a efectua plata serviciilor de dirigenție prestate  de către contractant în conformitate cu prevederile prezentului contract. Plata se face în lei în contul contractantului.

11.2 -Autoritatea contractantă are obligaţia:

- să pună la dispoziţia contractantului orice facilităţi şi/sau informaţii pe care acesta le cere în oferta tehnica şi pe care le consideră necesare îndeplinirii contractului; Într-o astfel de situație, responsabilitatea contractantului este ca solicitarea de documente și date clare,  să fie realizată într-un termen rezonabil, cu precizarea datei la care are nevoie de informațiile solicitate; 
- sa desemneze o persoană care să asigure legătura cu contractantul, persoană careva participa la întâlnirile de lucru organizate de dirigintele de șantier, care va prelua rapoartele întocmite de acesta și care va face parte din Comisia de recepție a serviciilor de dirigenție de șantier. 
-să verifice conformitatea serviciului prestat  cu prevederile din contract şi să ceară contractantului să facă completarea eventualelor lipsuri.
11.3-Autoritatea contractantă are obligația de a pune la dispoziție contractantului întreaga documentație necesară pentru prestarea serviciilor contractate. 
11.4 -La predarea efectivă a documentației necesare prestării serviciilor de dirigenție de șantier persoana desemnată de autoritatea contractantă va consemna  împreună cu contractantul, într-un Proces verbal de predare primire documentele predate.

12.Caracterul de document public 
12.1.Accesul persoanelor la informaţiile din contract se realizează cu respectarea termenelor şi procedurilor prevăzute de reglementările legale privind liberul acces la informaţiile de interes public şi nu poate fi restricţionat decât în măsura în care aceste informaţii sunt clasificate sau protejate de un drept de proprietate intelectuală, potrivit legii.    

13.Drepturi de proprietate intelectuală
13.1. Contractantul prin semnarea contractului cesionează autorității contractante pentru obiectivul de investiții pentru care sunt necesare serviciile ce fac obiectul prezentului contract, în mod exclusiv toate drepturile patrimoniale inclusiv dar fără a se limita la orice si oricare  cu privire la totalitatea rapoartelor şi documentelor, inclusiv hărți, diagrame, desene, specificații, planuri, statistici, calcule, baze de date, software şi înregistrări suport sau orice materiale achiziționate, compilate sau pregătite de către contractant în executarea acestui contract, acestea devenind proprietatea autorității contractante. Contractantul se obligă să predea aceste documente, în original, autorității contractante şi să nu le utilizeze pentru alte scopuri decât cele prevăzute în acest contract, cu excepția cazului în care autoritatea contractantă îl autorizează în scris în acest sens.

 13.2. Orice rezultate sau drepturi legate de acestea, inclusiv drepturi de autor şi/sau orice alte drepturi de proprietate intelectuală şi/sau industrială, obținute în executarea sau ca urmare a executării acestui contract, cu excepția cazurilor în care astfel de drepturi sunt preexistente contractului, vor fi proprietatea autorității contractante, care le poate utiliza, publica sau transfera după cum consideră necesar, fără nici un fel de limitare geografică sau de altă natură. 

13.3. Contractantul va trata toate documentele şi informațiile primite în legătură cu contractul ca având caracter confidențial şi – cu excepția cazurilor în care acest lucru este necesar pentru buna derulare a contractului şi atingerea obiectivelor acestuia - nu va publica sau dezvălui orice aspecte ale prezentului contract şi nu va divulga orice informație obținută de la autoritatea contractantă fără acordul prealabil, în scris, al acestuia. De asemenea, nu va utiliza aceste informații şi nu va face referiri la acestea în prestarea unor servicii pentru alții. În cazul în care există divergențe de opinie între contractant şi autoritatea contractantă cu privire la necesitatea publicării/dezvăluirii anumitor informații în scopul derulării contractului, decizia autorității contractante în aceste situații este finală şi neapelabilă.

 13.4. Contractantul, personalul, sub-contractorii sau agenții acestuia se obligă să mențină secretul profesional pe întreaga durată a acestui contract şi după încetarea acestuia. În acest sens, afară de cazul în care autoritatea contractantă consimte în scris la aceasta, atât contractantul, cât şi personalul, sub-contractorii sau agenții acestuia nu vor comunica oricărei terțe părți nici o informație confidențială obținută sau descoperită pe durata contractului şi nu vor face publice nici o informație sau recomandare formulată în executarea contractului sau ca rezultat al prestării serviciilor. De asemenea, contractantul se obligă să nu utilizeze informațiile furnizate lui sau obținute pe parcursul derulării contractului şi/sau rezultatele studiilor, testelor şi cercetărilor desfășurate pe parcursul şi în scopul executării acestui contract într-un mod care aduce sau este de natură a cauza prejudicii autorității contractante. 

13.5.  Contractantul are obligaţia de a despăgubi autoritatea contractantă împotriva oricăror:


a) reclamaţii şi acţiuni în justiţie ce rezultă din încălcarea unor drepturi de proprietate intelectuală (brevete, programe, mărci înregistrate etc.),  în legătură cu prestarea serviciilor; şi


b) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea documentaţiei emise de către autoritatea contractantă.
14.  Sancţiuni pentru neîndeplinirea culpabilă a obligaţiilor
14.1. - Nerespectarea obligaţiilor asumate prin prezentul contract de către una din părţi dă dreptul părţii lezate de a considera contractul de drept reziliat, rezilierea operând în termen de  5 zile de la comunicarea declarației de reziliere trimisă de partea lezată, dacă în termenul de 5 zile acordat, obligațiile care au făcut obiectul contractului nu sunt îndeplinite de partea notificată. Rezilierea va opera în condițiile astfel precizate  fără intervenţia instanţei de judecată şi de a pretinde plata de daune-interese.

14.2. -i) În cazul în care, din vina sa exclusivă, contractantul nu reuşeşte să îşi îndeplinească obligaţiile asumate prin contract, atunci autoritatea contractantă are dreptul de a percepe din preţul contractului, ca penalităţi, o sumă în cuantum de 0,5% din valoarea în LEI a obligațiilor neîndeplinite, calculată pro-rata temporis pentru fiecare zi de întârziere până la îndeplinirea tuturor obligațiilor contractuale, fără  valoarea totală a penalităților să poată depăși suma asupra căreia au fost calculate.
ii) În cazul în care autoritatea contractantă, din culpa sa, nu onorează facturile în termenul stabilit prin prezentul contract, contractantul are dreptul de a percepe, ca penalitãţi, o sumă echivalentă cu o cotă procentuală din plata neefectuată de 0,5% pentru fiecare zi de întârziere, până la îndeplinirea efectivă a obligaţiilor, fără  valoarea totală a penalităților să poată depăși suma asupra căreia au fost calculate.

14.3. Autoritatea contractantă îşi rezervă dreptul de a denunţa unilateral contractul de servicii, în cel mult 10 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public.

14.4. În cazul prevăzut la clauza 14.3. contractantul are dreptul de a pretinde plata corespunzătoare numai pentru partea din contract îndeplinită până la data rezilierii contractului.

14.5. Autoritatea contractantă îşi rezervă dreptul de a renunţa la contract, printr-o notificare scrisă adresată contractantului fără nici o compensaţie, dacă acesta din urmă se desfiinţeazã sau sunt iniţiate proceduri de faliment a acestuia, cu condiţia ca această anulare să nu prejudicieze sau să afecteze dreptul la acţiune sau despăgubire pentru contractant. În acest caz, contractantul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.
15.Garanţia de bună execuţie a contractului 
15.1. (1)Contractantul are obligatia de a constitui Garantia de buna executie a contractului in termen de 5 (cinci) zile lucrătoare de la semnarea contractului de ambele părți si sa transmită autorității contractante dovada constituirii  garanției cel mai tarziu in ziua următoare constituirii acesteia.

(2) În cazul neconstituirii garanţiei de bună execuţie sau nedeschiderii contului de garanție de bună execuție de către contractant, în termenul stabilit prin contract,  autoritatea contractantă:

- poate rezilia contractul  fără nici o formalitate prealabilă şi fără intervenţia instanţei de judecată, aceasta  având dreptul de a pretinde plata de daune-interese.

15.2.(1) - Cuantumul garanției de bună execuție a contractului reprezintă 5 % din pretul acestuia fără TVA, în valoare de ____  lei și se constituie conform art. 40 alin. (1)-(3)  din H.G. 395/2016 pentru aprobarea Normelor Metodologice de aplicare a prevederilor referitoare la atribuirea contractului de achiziție publică /acordului cadru din Legea  98/2016 privind achizițiile publice. 

a) virament bancar în contul RO02TREZ4065005XXX000411, Trezoreria Iaşi (CF:4701126);

b)un instrument de garantare constituit irevocabil în favoarea Universităţii ”Alexandru Ioan Cuza” din Iaşi, emis de o instituţie de credit din România sau din alt stat sau de o societate de asigurări, în condiţiile legii, şi devine anexă la contract, 

   c)prin depunerea la casieria autorităţii contractante a sumei solicitate in numerar (program de lucru cu publicul: luni-vineri: 1300 – 1500); (pt cazul în care cuantumul garanției de bună execuție va fi mai mic de 5000 lei).
Garanția trebuie să fie irevocabilă. Garanția de bună execuție trebuie să prevadă că plata garanției se va executa necondiționat, respectiv la prima cerere a autorității contractante, pe baza declarației acestuia cu privire la culpa Contractantului.  
15.2.(2) Perioada de valabilitate a garanției  de bună execuție trebuie să acopere perioada de valabilitate a contractului.
15.3.Garanția astfel constituită este destinată acoperirii eventualelor prejudicii suferite de autoritatea  contractantă în executarea prezentului Contract de Servicii inclusiv în cazul rezilierii contractului din motive imputabile contractantului, precum şi în cazul prejudiciilor produse din vina contractantului în executarea Serviciilor prevăzute în contract ori în alte situații prevăzute de lege. În cazul în care prejudiciul produs autorității contractante este mai mare decât cuantumul Garanției de bună execuție, contractantul este obligat să despăgubească autoritatea contractantă integral şi întocmai. 

Anterior emiterii unei pretenţii asupra garanţiei de bună execuţie autoritatea contractantă  are obligaţia de a notifica  pretenţia atât contractantului, cât şi emitentului instrumentului de garantare, precizând obligaţiile care nu au fost respectate, precum şi modul de calcul al prejudiciului. 
15.4 În situaţia executării garanţiei de bună execuţie, parţial sau total, contractantul are obligaţia de a reîntregi garanţia în termen de 5 zile lucratoare de la data primirii notificarii din partea autorității contractante. În cazul în care garanția de bună execuție nu este reîntregită în termenul stabilit, atunci autoritatea contractantă are dreptul să aplice prevederile art. 15.2 (i) până la data îndeplinirii acestei obligații de către contractant.
  15.5 In situația în care părțile convin prelungirea termenului de prestare a serviciilor contractate, pentru  orice motiv    (inclusiv forta majora), atunci contractantul are obligatia de a prelungi valabilitatea garantiei de buna executie, in maxim  5 zile lucrătoare  de la data  luării unei astfel de decizii, în caz contrar autoritatea contractantă fiind îndreptățit să aplice prevederile art. 15.2 (i) până la îndeplinirea obligațiilor.
Garanția de bună execuție aferentă serviciilor de dirigenție de șantier, ce se va prelungi, va fi valabilă de la data expirării perioadei ințiale pe durata de prelungire a termenului de executie până la expirarea duratei de garanție acordată lucrărilor/ procesului verbal de recepție finală a lucrărilor. 
.
15.6. Restituirea garanţiei de bună execuţie a Contractului de servicii se va face în termen de 14 zile de la data expirării perioadei de garanție acordată lucrării pentru care Contractantul asigură serviciile de dirigenție ce fac obiectul prezentului contract, în conformitate cu art.42, alin (3) lit c) din H.G. 395/2016, dacă Autoritatea Contractantă nu a formulat, până la acea dată, nici o reclamaţie de executare a Garanţiei de Bună Execuţie.


16. Despăgubiri 

16.1. Contractantul se obligă să plătească daune-interese, cheltuieli, taxe şi cheltuieli de orice natură, aferente prestaţiei, în situaţia neexecutării sau executării necorespunzătoare a obligaţiilor din prezentul contract, cu excepţia situaţiei în care o astfel de încălcare rezultă din respectarea caietului de sarcini întocmit de către Autoritatea Contractantă sau a ordinelor decise de Autoritatea Contractantă. 
17. Recepţie şi verificări 
Obligații privind recepționarea Serviciilor
17.1 Autoritatea contractantă are dreptul de a verifica modul de prestare a Serviciilor pentru a stabili conformitatea lor cu     prevederile din propunerea tehnica si din caietul de sarcini. 

Predarea Rezultatelor se face pe bază de proces-verbal de predare din punct de vedere cantitativ și calitativ al livrabilelor.

Autoritatea contractantă, după verificări, va aproba Rezultatele înaintate de către contractant, certificând faptul ca acestea sunt conforme cu termenii Contractului. Totuși, contractantul va rămâne responsabil pentru calitatea serviciilor sale, indiferent de situație.
17.2. În termenele prevăzute în Caietul de sarcini, toate rapoartele generale, vor fi transmise intr-un  exemplar în format electronic (email), împreună cu adresa de înaintare semnată de contractant. Forma listata a rapoartelor se va transmite, conform art. 17.3, doar la primirii unei notificări în acest sens din partea autorității contractante 
Rapoartele vor conține o pagină de titlu cu următoarele informații: denumirea proiectului, codul SMIS, denumirea contractului de servicii, titlul raportului, data întocmirii, perioada de raportare, numele și adresa contractantului.
17.3. Autoritatea contractantă în termen de 10  zile lucrătoare de la data   data intocmirii pv de receptie a rapoartelor si  a celorlalte documente descriptive/doveditoare ale serviciilor,  la registratură, va notifica contractantului decizia sa cu privire la acestea, cu indicarea motivelor în cazul respingerii rapoartelor/documentelor sau solicitării unor modificări. 

Daca va aproba, autoritatea contractantă va instiinta contractantul ca este de acord sa semneze Proces verbal de Recepţie, caz in care acesta din urma se va transmite versiunea listata a rapoartelor.

17.4 În situația în care un Raport este respins condiționat sau se solicită de către autoritatea contractantă operarea unor revizuiri/modificări de către contractant, după caz, se va agrea cu contractantul o perioadă pentru efectuarea modificărilor solicitate. Contractantul are obligația de a trimite documentele modificate în termenul agreat, termen care, însă, nu poate depăși 10 zile, urmând să primească decizia finală cu privire la documentele revizuite. 

Daca autoritatea contractantă nu transmite în interiorul termenului de notificare niciun comentariu cu privire la documentele sau rapoartele primite, acestea se consideră aprobate tacit.

Un raport este respins dacă contractantul nu transmite în termenul agreat varianta finală, respectiv varianta revizuită, caz în care se calculează penalități de întârziere.
17.5 Contractantul garantează că la data recepției finale prestarea serviciilor este executată în conformitate cu:

- cerințele din solicitarea de ofertă și din  caierul de sarcini, anexat acesteia; 
-oferta și clarificările sale transmise în cadrul achiziției; 

-obligațiile asumate prin contract;
- standardele și prescripțiile tehnice, inclusiv cele referitoare la siguranța în exploatare și tehnica securității muncii, și că aceasta corespunde reglementărilor tehnice în vigoare și nu este afectată de vicii care ar diminua sau ar anula valoarea sau posibilitatea de utilizare a obiectivului supus lucrărilor, conform condițiilor normale de folosire.  
           
18. Personalul contractantului care prestează Serviciile: înlocuire, aprobare, deplasare/delegare, orar/program

18.1 Contractantul va înainta autorității contractante programul propus pentru mobilizarea Personalului în termen de maximum 10 (zece) zile de la data de începere a Contractului.
18.2.Modificarea personalului cheie (experti principali) va fi considerată o modificare a contractului și se va face pe baza unui Act Adițional la Contract.

Modificarea personalului non-cheie (experti secundari) nu va fi considerată o modificare a Contractului și va opera doar pe baza unei notificări din partea Contractantului și acceptarea din partea autorității contractante Notificarea contractantului va fi însoțită de prezentarea documentelor din care să reiasă că persoana nou propusă deține cel puțin experienta necesara prestarii serviciilor pentru a caror implementare va fi implicat.

Autoritatea contractantă va transmite aprobarea/respingerea schimbărilor de Personal în termen de 5 (cinci) zile.

Contractantul nu va efectua schimbari ale expertilor nominalizati fara acordul scris prealabil al autorității contractante. Contractantul va propune din proprie initiativa inlocuirea oricarui expert nominalizat in oferta. Pe parcursul derularii contractului, daca considera necesar si pe baza unei cereri scrise motivate si justificate, autoritatea contractantă poate solicita inlocuirea unuia dintre expertii nominalizati de contractant, 
18.3 Autoritatea contractantă poate pretinde solicita daune/despăgubiri contractantului în cuantum egal cu prejudiciul suferit.

18.4 Autoritatea contractantă poate solicita contractantului ca, în termen de maximum 10 (zece) zile de la notificarea transmisa să desemneze un expert temporar pentru prestarea Serviciilor, până la implicarea/numirea noului membru al Personalului-cheie.
Contractantul va adopta toate măsurile necesare pentru a asigura, în mod continuu, Personalul, echipamentele și suportul necesare pentru îndeplinirea în mod eficient a obligațiilor asumate prin Contract.
Contractantul are obligația de a asigura Personalul care să îndeplinească cerințele menționate în Documentele Contractului, simultan cu prevederile legislației în vigoare. 
18.5.În cazul în care un membru al Personalului trebuie înlocuit, persoana care o înlocuiește trebuie să îndeplinească cel puțin aceleași cerințe prevăzute în cadrul documentației de atribuire . 
Personalul va putea fi înlocuit cu respectarea prevederilor art. 221-222 din Legea 98/2016, numai în baza aprobării autorității contractante conform condițiilor stabilite în prezentul contract.
. 
18.6 Autoritatea contractantă va transmite aprobarea/respingerea schimbărilor de Personal în termenul stabilit în contract, calculat de la primirea documentelor justificative în formă completă și corectă. Aprobarea înlocuirii personalului/de personal produce efecte cu data emiterii acesteia de către autoritatea contractantă.
18.7.În cazul în care contractantul nu își îndeplinește obligațiile de la aliniatele precedente, autoritatea contractantă are dreptul de a rezilia unilateral prezentul Contract, iar contractantul va fi obligat la plata către autoritatea contractantă a despăgubirilor necesare pentru acoperirea prejudiciului suportat de autoritatea contractantă.
18.8.În situația în care contractantul sau autoritatea contractantă solicită înlocuirea Personalului, contractantul va transmite autorității contractante, conform contractului, pentru verificare și aprobare, documente justificative privind calificarea educațională și/sau profesională, abilitățile, experiența profesională generală și specifică a Personalului propus, astfel cum este stabilit prin contract. 
În cazul în care Personalul înlocuit a generat contractantului un avantaj pe perioada derulării achiziției , autoritatea contractantă va aproba înlocuirea Personalului cu un Personal cu caracteristici ce sunt inferioare celor ale Personalului înlocuit numai în situația în care noul Personal nominalizat pentru îndeplinirea Contractului  este similar Personalului propus la momentul depunerii ofertei În cazul respingerii Personalului propus, autoritatea contractantă va notifica, în scris, motivele respingerii și termenul de prezentare a unei noi propuneri.
Pe parcursul derulării Contractului, pe baza unei cereri scrise motivate și justificate, autoritatea contractantă poate solicita înlocuirea, dacă consideră că un membru al Personalului nu își îndeplinește sarcinile din Contract.
În cazul în care Contractantul nu este în măsură să furnizeze un înlocuitor în condițiile stabilite  prin contract, autoritatea contractantă poate să decidă rezilierea Contractului, putând solicita daune/despăgubiri Contractantului.
Costurile suplimentare generate de înlocuirea Personalului incumbă Contractantului. 
19.ASIGURĂRI

19.1. Înainte de a începe prestarea serviciilor de dirigenție de șantier, Contractantul are obligația de a prezenta în termen de 5 zile de la semnarea contractului, o asigurare de răspundere civilă profesională, ce va cuprinde toate riscurile ce ar putea apărea privind serviciile prestate, personalul propriu, precum şi daunele sau prejudiciile aduse către terțe persoane fizice sau juridice, conform art.31 din Legea 10/1995 cu modificările și completările ulterioare.

Contractantul are obligația de a prezenta valabilitatea poliței, ori de câte ori i se va cere. 


20.  Răspunderile Dirigintelui de șantier la recepția lucrărilor

20.1. Răspunderile Dirigintelui de șantier la recepția lucrărilor sunt:

-actualizează Devizul General al investiţiei împreună cu autoritatea contractantă si asigura sprijin acesteia pentru   iînregistrarea în contabilitate a mjloacelor fixe;
-asigură secretariatul comisiei de recepţie la terminarea lucrărilor şi întocmeşte, în numele Autorității Contractante, documentele de recepţie la terminarea lucrărilor; 

-asigura constituirea Cartii tehnice a construcţiei, conf. Hotărârii nr. 343/2017 din 18 mai 2017, pentru modificarea Hotărârii Guvernului nr. 273/1994 privind aprobarea Regulamentului de recepţie a lucrărilor de construcţii şi instalaţii aferente acestora;
-urmăreşte soluţionarea obiecţiilor cuprinse în anexele la Procesul-verbal de suspendare a procesului de recepţie la terminarea lucrărilor şi îndeplinirea recomandărilor comisiei de recepţie; întocmeşte documentele de aducere la îndeplinire a măsurilor impuse de comisia de recepţie. Dirigintele de şantier va urmări rezolvarea remedierilor în termenul stabilit prin Procesul verbal de recepţie la terminarea lucrărilor, conform Hotărârii nr. 343/2017 din 18 mai 2017, pentru modificarea Hotărârii Guvernului nr. 273/1994 privind aprobarea Regulamentului de recepţie a lucrărilor de construcţii şi instalaţii aferente acestora. În cazul în care Executantul nu-și va respecta obligaţiile, Dirigintele de şantier va emite o somaţie şi dacă nici in acest caz, executantul nu se conformează, va notifica atât Executantul cât şi autoritatea contractantă, cu propunerea de a se executa remedierile de către alt executant, cheltuiala fiind suportată de Executantul care nu și-a îndeplinit obligaţiile.
-Cartea tehnică va fi predată la terminarea lucrărilor la sediul autorității contractante in forma ei finala si completa. Predarea se va realiza cu proces verbal de receptie.

21. Obligațiile contractantului în perioada de garanție a lucrărilor

21.1 Răspunderile contractantului/ dirigintelui de șantier în perioada de garanție a lucrărilor (perioada dintre recepția la terminarea lucrărilor și recepția finală):

1. inspectarea lucrărilor efectuate în timpul Perioadei de garanţie a lucrărilor şi dispunerea oricăror lucrări de remediere, la solicitarea autorității contractante;

2. urmărirea comportării lucrării pe perioada de garanţie a lucrării de la semnarea Procesului
verbal de recepţie la terminarea lucrărilor. Dacă în perioada de garanţie apar defecte ce trebuie remediate, Dirigintele de şantier va emite o somaţie şi dacăîn acest caz, Executantul nu se conformează, va notifica atât Executantul cât şi autoritatea contractantă, cupropunerea de a se executa remedieriledecătre alt Executant,cheltuiala fiind suportată de Executant care nu și-a indeplinit obligaţiile.

3. Inaintează propunerea unei programări a inspecţiilor periodice ale lucrarilor, efectuate de către autoritatea contractantă, pentru a se asigura funcţionarea corespunzătoare a acestora.

4. Completează Cartea tehnică a construcției.
22.Începere, finalizare, întârzieri, sistare, suspendare
22.1. (1) Contractantul are obligaţia de a începe prestarea serviciilor conform art. 6.2 din contract.
22.1. (2) În cazul în care contractantul suferă întârzieri şi/sau suportă costuri suplimentare, datorate în exclusivitate autorității contractante, părţile vor stabili de comun acord:

           a) prelungirea perioadei de prestare a Serviciilor; şi
           b) totalul cheltuielilor aferente, dacă este cazul, care se vor adauga la preţul Contractului.

22.2 (1) Serviciile prestate în baza contractului sau, dacă este cazul, oricare fază a acestora prevazută a fi terminată într-un termen stabilit, trebuie finalizate în termenul convenit de părţi, conform contractului.

22.2 (2)In cazul în care apar circumstanțe neobișnuite, susceptibile de a surveni altfel decât prin încălcarea contractului de către contractant și care îndreptățesc contractantul să solicite, in perioada de prestare, prelungirea perioadei de prestare a serviciilor sau a oricărei faze a acestora, autoritatea contractantă va analiza cererea motivată a contractantului și, dacă o va considera îndreptățită, va putea accepta, prin act adițional semnat de persoanele autorizate ale părților, modificarea termenului de prestare. 
Dacă aceste circumstanțe sunt generate de modificările aprobate în graficul de execuție a lucrărilor, perioada de prestare a serviciilor se modifică corespunzător, fără a fi necesară emiterea unui act adițional, respectiv fără ca, contractantul să inițieze modificarea contractului și fără modificarea prețului contractului.
22.2 (3) Pe perioada suspendării contractului de lucrări, se suspendă și contractul de dirigenție de șantier, fără costuri suplimentare pentru autoritatea contractantă.


23. Ajustarea preţului Contractului
23.1. Pentru serviciile prestate plaţile datorate de autoritatea contractantă, contractantului, sunt cele declarate în propunerea financiară, anexă la contract.

23.2 - Nu se acordă avans.
24.Modificări ale Contractului
a)Părțile au dreptul, pe durata perioadei de valabilitate a Contractului, de a conveni modificarea și/sau completarea clauzelor acestuia, fără organizarea unei noi achiziții , cu acordul Părților, fără a afecta caracterul general al Contractului, în limitele dispozițiilor prevăzute de art. 221-222 din Legea nr. 98/2016, coroborate cu prevederile referitoare la modificări contractuale din HG nr. 395/2016 (art. 23, alin (9) precum și art. 164 și 165).

b)Modificările nesubstanțiale astfel cum sunt stabilite în contract sunt singurele modificări ale Contractului care pot fi făcute fără organizarea unei noi achiziții 
c)Modificările contractuale, astfel cum sunt stabilite anterior, nu trebuie să afecteze, în nici un caz și în nici un fel, rezultatul achiziției, prin anularea sau diminuarea avantajului competitiv pe baza căruia contractantul a fost declarat câștigător în cadrul achiziției
25. Amendamente
25.1. Părţile contractante au dreptul, pe durata îndeplinirii contractului, de a modifica de comun acord 
clauzele prezentului contract prin act adiţional în condițiile art. 221 din Legea 98/2016.

25.2. Orice modificare a clauzelor contractuale, ce au ca obiect modul de derulare a contractului, nu poate avea loc decât în cursul perioadei de valabilitate a contractului.

26. Subcontractanţi
26.1. Contractantul are obligaţia, în cazul în care parţi din contract le subcontractează, de a încheia contracte cu subcontractanţii desemnaţi, în aceleaşi condiţii în care el a semnat contractul cu autoritatea contractantă.

26.2. (1) Contractantul are obligaţia de a prezenta odată cu semnarea contractului, sau atunci când introduce noi subcontractanţi, toate contractele încheiate cu subcontractanţii desemnaţi.

26.2. (2) Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

26.3. (1) Contractantul este pe deplin răspunzător faţă de autoritatea contractantă de modul în care îndeplineşte contractul, inclusiv pentru partea/părţile din contract pe care le subcontractează.

26.3.(2) Subcontractantul este pe deplin răspunzător faţă de contractant de modul în care îşi îndeplineşte partea sa din contract.

26.3.(3) Contractantul are dreptul de a pretinde daune-interese subcontractanţilor dacă aceştia nu îşi îndeplinesc partea lor din contract.

26.4.  Contractantul poate schimba oricare subcontractant numai dăcă acesta nu şi-a îndeplinit partea sa din contract. Schimbarea subcontractantului nu va schimba preţul contractului şi va fi notificată autorității contractante.
26.5.Contractantul are dreptul de a solicita autorității contractante, în orice moment pe perioada derulării Contractului, fie înlocuirea unui Subcontractant, ca urmare a terminării unui Contract de Subcontractare inclus în Contract, fie implicarea de noi Subcontractanți. 
Atunci când dorește înlocuirea unui Subcontractor sau introducerea unui nou Subcontractor, contractantul va notifica și va comunica acestuia următoarele documente:

· declarație din partea Subcontractorului privind neîncadrarea acestuia în motivele de excludere precizate la art. 164, 165 și 167 din Legea 98/2016,

· contractul de subcontractare,

· informații relevante privind capacitatea Subcontractorului propus de a derula partea/părțile din Contract care se subcontractează,

· informații privind resursele de care Subcontractorul dispune și pe care le va aloca pentru derularea părții/părților din Contract care se subcontractează.

26.6.Contractantul trebuie să solicite, în scris, aprobarea prealabilă a autorității contractante înainte de încheierea unui nou Contract de Subcontractare. Solicitarea în scris în vederea obținerii aprobării autorității contractante privind implicarea de noi Subcontractanți se realizează conform prezentului contract și numai după ce contractantul a efectuat el însuși o verificare prealabilă a Subcontractantului ce urmează a fi propus, prin raportare la caracteristicile serviciilor care urmează a fi subcontractate, motivele de excludere precizate la art. 164, 165 și 167 din Legea 98/2016 aplicabile Subcontractantului și capacitatea Subcontractantului de a îndeplini obiectul Contractului de Subcontractare, inclusiv resursele de care acesta dispune. Aprobarea privind înlocuirea unui Subcontractant/implicarea unui nou Subcontractant va fi acordată de autoritatea contractantă, avându-se în vedere, cel puțin: caracteristicile serviciilor care urmează a fi subcontractate, motivele de excludere precizate la art. 164, 165 și 167 din Legea 98/2016, aplicabile Subcontractantului și informațiile prezentate de contractant privind capacitatea Subcontractantului propus pentru îndeplinirea obiectului Contractului de Subcontractare, inclusiv resursele de care acesta dispune. Orice Subcontractant propus și aflat în situațiile de excludere va fi respins de către autoritatea contractantă. Autoritatea contractantă va notifica decizia sa contractantului în termenul stabilit prin prezentul contract, motivând decizia sa în cazul respingerii aprobării.
26.7.Niciun Contract de Subcontractare nu va crea raporturi contractuale între Subcontractant și autoritatea contractantă. Contractantul este pe deplin răspunzător față de autoritatea contractantă pentru modul în care îndeplinește Contractul. Contractantul va răspunde pentru actele și faptele Subcontractanților săi ca și cum ar fi actele sau faptele contractantului. Aprobarea de către autoritatea contractantă a subcontractării oricărei părți a Contractului sau a angajării de către contractant a unor Subcontractanți pentru prestarea Serviciilor nu va elibera contractantul de niciuna dintre obligațiile sale din Contract.

26.7.În cazul în care un Subcontractant nu reușește să își execute obligațiile contractuale, autoritatea contractantă poate solicita contractantului fie să înlocuiască respectivul Subcontractant cu un alt Subcontractant, care să dețină calificările și experiența solicitate de către autoritatea contractantă, fie să preia el însuși prestarea serviciilor.
Serviciile încredințate unui Subcontractant de către contractant nu pot fi încredințate unor terțe părți de către Subcontractant.
26.8.Orice schimbare a Subcontractantului fără aprobarea prealabilă în scris a autorității contractante sau orice încredințare a Serviciilor de către Subcontractant către terțe părți va fi considerată o încălcare a Contractului, situație care îndreptățește autoritatea contractantă la rezoluțiunea/rezilierea unilaterală a Contractului și obligarea contractantului la plata unei penalități în cuantum de 20% din valoarea contractului de subcontractare.
26.9.În orice moment, pe perioada derulării Contractului, contractantul trebuie să se asigure că Subcontractantul/Subcontractanții nu afectează drepturile autorității contractante în temeiul prezentului Contract.

În orice moment, pe perioada derulării Contractului, autoritatea contractantă poate solicita contractantului să înlocuiască un Subcontractant care se află în una dintre situațiile de excludere specificate la art. 164, art. 165 și art. 167 din Legea 98/2016.

27. Încetarea contractului
27.1. Prezentul contract încetează în următoarele cazuri:


a)părţile convin de comun acord încetarea contractului;


b)expirarea duratei contractului;


c) prin reziliere, în condiţiile clauzelor din prezentul contract;


d)în cazul procedurilor de faliment, a retragerii autorizaţiei de funcţionare a unuia din contractanţi;

e) prin denunţare unilaterală în condiţiile prevăzute la art. 223(1) din legea 98/2016, și a clauzelor  din prezentul contract;


f)prin imposibilitate de executare, în condiţiile art.28.
28.Forţa majoră
28.1.Forţa majoră este constatată de o autoritate competentă.
28.2.Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.
28.3.Îndeplinirea contractului va fi suspendată în perioada de acţiune a forţei majore, dar fără a prejudicial drepturile ce li se cuveneau părţilor până la apariţia acesteia.
28.4.Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.
28.5.Dacă forţa majoră acţionează sau se estimează că va acţiona o perioada mai mare de 10 zile fiecare parte va avea dreptul să notifice celeilalte părţi încetarea de plin drept a prezentului contract, fără ca vreuna din părţi să poată pretinde celeilalte daune-interese.
29.  Soluţionarea litigiilor
29.1. Autoritatea contractantă şi Contractantul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei, în cadrul sau în legătură cu îndeplinirea Contractului.

29.2. Procesele şi cererile privind acordarea despăgubirilor pentru repararea prejudiciilor cauzate în cadrul procedurii de atribuire, precum şi cele privind executarea, nulitatea, anularea, rezoluţiunea, rezilierea sau denunţarea unilaterală a contractelor de achiziţie publică se soluţionează de catre instanta competenta, conform prevederilor legale.
30.Limba care guvernează Contractul
30.1. Limba care guvernează Contractul este limba română.
31. Nulități
31.1.Dacă o clauză a acestui  contract va fi declarată nulă, celelalte prevederi ale contractului nu vor fi afectate de aceasta nulitate. Părţile convin ca orice clauză declarată nulă să fie inlocuită printr-o altă clauză care să corespundă cât mai cu putință cu spiritul contractului. În cazul în care, ca urmare a demersurilor făcute de parţi, clauza declarată nulă nu poate fi inlocuită cu una care să corespundă cât mai cu putință cu spiritul contractului şi această clauză este de esenţa contractului, contractul se va rezilia de plin drept.
32. Prelucrarea datelor cu caracter personal

32.1.Colectarea,  prelucrarea și stocarea/arhivarea  datelor cu caracter personal se vor realiza în conformitate   cu prevederile Regulamentului nr. 679  /2016, precum și cu respectarea legislației naționale în materie, în scopul implementării și monitorizării proiectului, realizării obiectivului contractului, îndeplinirii obiectivelor acestuia, precum și în scop statistic.

32.2. Datele cu caracter personal, așa cum sunt clasificate în Regulamentul (UE) 679 / 2016,vor fi prelucrate    în acord cu legislația menționată pe toată perioada contractuală, inclusiv pe perioada de verificare și  urmărire a obiectivelor contractuale, în scopul și temeiul legal pentru care s-a perfectat prezentul contract.

32.3. Părțile contractante vor lua măsuri tehnice și organizatorice adecvate, protrivit propriilor atribuții și competențe instituționale, în vederea asigurării unui nivel corespunzător de securitate a datelor cu caracater personal, fie că este vorba despre prelucrare, reprelucrare sau transfer către terți ori publicare pe surse publice interne sau externe.

32.4.Părțile contractante vor asigura protrivit propriilor atribuții și competențe instituționale toate condițiile tehnice și organizatorice pentru păstrarea confidențialității, integrității și disponibilității datelor cu caracter personal.
33.Comunicări

33.1. (1) Orice comunicare între părţi, referitoare la îndeplinirea prezentului Contract, trebuie să fie transmisă în scris.

33.1.(2)Orice document scris trebuie înregistrat atât în momentul transmiterii, cât şi în momentul primirii.

33.2. Comunicările dintre părţi se pot face şi prin e-mail, fax, cu condiţia confirmării în scris a primirii comunicării.
34.Legea aplicabilă Contractului

34.1. Contractul va fi interpretat conform legilor din România.
Prezentul contract a fost încheiat astăzi.............................. în 2 (două) exemplare de valoare juridică egală, din care 1(un) exemplar pentru Autoritatea Contractantă şi 1 (un) exemplar pentru Contractant.  

